Document ID: 32004R1997

KOMISIJOS REGLAMENTAS (EB) Nr. 1997/2004
2004 m. lapkričio 19 d.
iš dalies keičiantis Reglamentą (EB) Nr. 14/2004 dėl prognozuojamo tiekimo Madeiros salos galvijienos sektoriui balanso
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. birželio 28 d. Tarybos reglamentą (EB) Nr. 1453/2001, įvedantį specialiąsias priemones tam tikriems Azorų salų ir Madeiros žemės ūkio produktams ir panaikinantis Reglamentą (EEB) Nr. 1600/92 (Poseima) (1), ypač į jo 3 straipsnio 6 dalį,
kadangi:
(1)
2003 m. gruodžio 30 d. Komisijos reglamentu (EB) Nr. 14/2004, nustatančiu tiekimo balansą ir Bendrijos pagalbą žmonių maistui vartoti, perdirbimui ir žemės ūkio sąnaudoms skirtų tam tikrų pagrindinių produktų tiekimui bei gyvų gyvūnų ir kiaušinių tiekimui atokiausiems regionams pagal Tarybos reglamentą (EB) Nr. 1453/2001 (2), nustatomas prognozuojamasis tiekimo balansas ir Bendrijos pagalba produktams, kuriems taikomas specialusis tiekimo režimas, ypač Azorų ir Madeiros saloms.
(2)
Dabartinis sušaldytos galvijienos metinių tiekimo Madeiros salai balansų vykdymo lygis parodė, kad nustatyti minėto produkto tiekimo kiekiai neatitinka poreikio, nes paklausa yra didesnė nei buvo numatyta.
(3)
Todėl reikėtų pirmiau minėto produkto kiekius suderinti su tikraisiais aptariamo atokiausio regiono poreikiais.
(4)
Todėl reikėtų atitinkamai iš dalies pakeisti Reglamentą (EB) Nr. 14/2004.
(5)
Šiame reglamente numatytos priemonės atitinka visų atitinkamų valdymo komitetų nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 14/2004 III priedo 7 dalis yra keičiama šio reglamento priede esančiu tekstu.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. lapkričio 19 d.

Labels: 3
18
17
19